L'escriptor i autor de teatre Juanvi Mena presenta LLiure com un Taxi i El Contrafet Blau al Castell d'Alaquàs
27/05/2014

# L'escriptor i autor de teatre Juanvi Mena presenta LLiure com un Taxi i El Contrafet Blau al Castell d'Alaquàs

*   27/05/2014
*   [Imprimir](#)
*   Compartir
*    https://www.alaquas.org/documento.asp?id\_do=14397

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14397%2F0&title=Ajuntament%20d%27Alaqu%C3%A0s.%20Premsa.L%27escriptor%20i%20autor%20de%20teatre%20Juanvi%20Mena%20presenta%20LLiure%20com%20un%20Taxi%20i%20El%20Contrafet%20Blau%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14397/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14397/27052014img_8375_Form_4.jpg)](https://www.alaquas.org/ficheros/documentos/2014/2/14397/27052014img_8375_Form_10.jpg "<a href='https://www.alaquas.org/ficheros/documentos/2014/2/14397/27052014img_8375_Form_10.jpg' target=_blank><i class='fa fa-external-link' aria-hidden='true'></i>.L'escriptor i autor de teatre Juanvi Mena presenta LLiure com un Taxi i El Contrafet Blau al Castell d'Alaquàs</a>")

L'acte va comptar amb la participació dels actors Ferran Gadea, Carles Alberola i Alfred Picó

L’escriptor i autor de teatre d’Alaquàs Juanvi Mena, va presentar ahir al Castell les seues peces teatrals “Lliure com un taxi” i “El Contrafet Blau”, obres amb les que conclou la seua trilogia sobre la discapacitat. En la presentació dels llibres van estar presents l’alcaldessa d’Alaquàs, Elvira García Campos, l’editor de Denes, Francesc Ferrer i el prestigiós autor de teatre i catedràtic a la Universitat de València, Josep Lluís Sirera.

L’acte va comptar a més amb la participació de la periodista Amàlia Garrigós i dels actors valencians Ferran Gadea, Carles Alberola i Alfred Picó, que van oferir una lectura dramatitzada sobre aquesta trilogia de teatre relacionada amb el món dels distrofiats.

 Junt a "Ka i les mercenàries", "Lliure com un taxi" és la segona obra de la trilogia que es conclou amb "El Contrafet Blau". Aquestes tres peces teatrals tenen molt en comú, tot i tenir trets propis característics i diversa perspectiva. Els punts comuns són, bàsicament, la distròfia, la temàtica de l'amor, la sensualitat i la relació directa amb la realitat que ens envolta.

Pel que fa a "Lliure com un taxi", la història comença en un taxi i tracta de diverses històries d'amor, totes relacionades d'alguna manera, especialment, pel fet que totes tenen un final, diguem, tràgic. En contraposició a aquesta visió negativa de l'amor, veiem com hi ha una visió completament positiva del sexe. La distròfia passa a convertir-se en la trama principal de l'obra.

"El Contrafret Blau" aborda un tema clau en la nostra societat: l'avortament i la hipocresia. La sorpresa que ens guarda Juanvi Mena és qui és eixa mare que pensa, i sempre per motius més que suficients i plens de trellat, si avortar o no avortar.